
2025 жылғы 01 тамыз мен 2026 жылдың 01 тамыз аралығындағы кезең бойынша «Бөрлі ауданының кәсіпкерлік бөлімі» мемлекеттік мекемесінің қызметіндегі сыбайлас жемқорлық тәуекелдеріне ішкі талдау жасалды.
Талдау Бөрлі ауданының кәсіпкерлік бөлімі басшысының 2025 жылғы                           25 шілдедегі  №13 «Бөрлі ауданы кәсіпкерлік бөлімі» мемлекеттік мекемесінің қызметінде сыбайлас жемқорлық тәуекелдеріне ішкі талдау жүргізу туралы» бұйрығы негізінде жүргізілді. Сыбайлас жемқорлық тәуекелдеріне ішкі талдау жүргізу үшін жұмыс тобы келесідей құрамда құрылды:
Кубашева Нургул Тлеккабыловна - Бөрлі ауданының кәсіпкерлік бөлімінің басшысы;
Каржауова Алия Газизовна - Бөрлі ауданының кәсіпкерлік бөлімінің бас маманы;

Талдау жүргізу мерзімі: 03.08.2025 ж. – 03.09.2026 ж.
Бақыланатын кезең: 01.07.2025ж - 01.07.2026 ж.

ПЕРСОНАЛДЫ БАСҚАРУ, СОНЫҢ ІШІНДЕ СЫБАЙЛАС ЖЕМҚОРЛЫҚ ТӘУЕКЕЛДЕРІНЕ ШАЛДЫҚҚАН ЛАУАЗЫМДАРДЫҢ ТІЗБЕСІН АНЫҚТАУ.
  «Бөрлі ауданы кәсіпкерлік бөлімі» мемлекеттік мекемесінің қызметінде 2026 жылғы 01 шілдедегі жағдай бойынша жалпы штат саны 4 адам. Соның ішінде мемлекеттік қызметшілер: 2. Штаттан тыс қызметкерлер: 3 адам.
 Бақыланатын кезеңде мемлекеттік қызметшілер арасында кадр ауысушылығы бойынша:  конкурс бойынша жұмысқа қабылданғандар – 0. 
 Бақыланатын кезеңде штаттан тыс қызметкерлер арасында кадр ауысушылығы бойынша:  жұмысқа қабылданғандар – 0. Жұмыстан штаттан тыс                              1 қызметкер босатылды - 0).
2025 жылдың 01 шілдесі мен 2026 жылдың 01 тамыз аралығындағы кезеңде тәртіптік жауапкершілікке тартылған  мемлекеттік қызметші жоқ. 
Ағымдағы жылы бөлім қызметкерлерімен салық декларациясы Қазақстан Республикасының заңнамасында белгіленген мерзімде ұсынылды. 
 Бөрлі ауданы кәсіпкерлік бөлімі қызметкерлерінің арасында соның ішінде  «Қазақстан Республикасының мемлекеттік қызметі туралы» Қазақстан Республикасы Заңының 44 бабына сәйкес ескерту түріндегі тәртіптік жауапкершілікке тартылған мемлекеттік қызметшілер жоқ.
МҮДДЕЛЕР ҚАҚТЫҒЫСЫНА БАЙЛАНЫСТЫ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ.
Мүдделер қақтығысына байланысты сыбайлас жемқорлық тәуекелдерін анықтау мақсатында әдеп жөніндегі уәкілмен ұжым арасында анонимді сауалнама жүргізілді. Нәтижесінде мүдделер қақтығысы анықталған жоқ.
ЖЕКЕ ЖӘНЕ ЗАҢДЫ ТҰЛҒАЛАРМЕН ШАРТТАР ЖАСАСУМЕН БАЙЛАНЫСТЫ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ.
Кәсіпкерлік бөлімі бойынша 2025 жылғы 01 шілде мен 2025 жылғы 01 тамыз аралығындағы кезеңде 18 мемлекеттік сатып алу жасалынды. Оның ішінде: баға ұсынымдары бойынша – 9, ашық конкурс өткізу арқылы – 2, тікелей шарт жасау жолымен бір көзден сатып алу – 5; өткізілмеген мемлекеттік сатып алу бойынша бір көзден сатып алу - 2.    
Кәсіпкерлік бөлімімен жүргізілетін мемлекеттік сатып алулар уақтылы және тиісті деңгейде жүргізілуде. Кемшіліктерге жол бермеу мақсатында үнемі мемлекеттік сатып алу заңнамасын түсіндіру жұмыстары жүргізілуде.
Кәсіпкерлік бөлімінің қызметкерлері тікелей басшымен, оның зайыбымен туыстық қарым-қатынаста емес. 2024 жылдың 01 тамызы мен 2025 жылдың 01 тамыз аралығындағы кезеңде бөлімде  мүдделер қақтығысы болған жоқ.
МЕМЛЕКЕТТІК ҚЫЗМЕТ КӨРСЕТУ
«Бөрлі ауданының кәсіпкерлік бөлімі» мемлекеттік мекемесі өз құзіреті шеңберінде мемлекеттік қызметтер көрсетпейді. 
Рұқсат беру функцияларын іске асырумен байланысты сыбайлас жемқорлық тәуекелдерін анықтау.
Ережеге сәйкес рұқсат беру функциялары жүзеге асырылмайды.
  Бақылау функцияларын іске асыру
  Қазақстан Республикасының «Әкімшілік құқық бұзушылықтар туралы» Кодексінің  199-бабының 1-бөлігі бойынша темекі бұйымдарын ашық түрде сатқаны үшін жеке тұлғаларға - он бес, шағын кәсіпкерлік субъектілеріне - отыз, орта кәсіпкерлік субъектілеріне - елу, ірі кәсіпкерлік субъектілеріне жетпіс айлық есептік көрсеткіш мөлшерінде айыппұл салуға бөлімнің құзіреті бар. 01.07.2025 – 01.06.2025 аралығында ондай фактілер орын алған жоқ. 
 Бюджет және қаржы қаражатын игеру және бөлу.
 Бөлімнің талдауы жүргізілген кезеңде 2025 жылға бекітілген жоспарға сәйкес 27574,0 мың.теңге бөлінді, игерілгені 27552,0 мың.теңге, 2026 жылға  бекітілген жоспарға сәйкес 29376,0 мың.теңге бөлінді, 01.07.2026 ж.жағдайға қарағанда игерілгені 16438,0 мың.теңге.  
ҚР Қаржы министрінің 2016 жылғы 30 қарашасындағы №626 бұйрығымен бекітілген «Бюджеттік мониторинг жүргізу нұсқаулығының» 38-тармағы бұзылып, бюджетті атқару жөніндегі жергілікті уәкілетті органға жергілікті бюджеттік бағдарламалардың әкімшілері, атап айтқанда: 2025 жылға республикалық бюджеттен трансферттер (кредиттер) есебінен іске асырылатын және жергілікті бюджеттен бөлінген даму мен кредиттерге арналған нысаналы трансферттерді, нысаналы ағымдағы трансферттерді іске асыру мониторингінің нәтижелері туралы есептері уақытылы ұсынылды. 
ҚР Қаржы министрінің 2016 жылғы 30 қарашасындағы №626 бұйрығымен бекітілген «Бюджеттік мониторинг жүргізу нұсқаулығының» 48-тармағы бұзылып, келесі бюджеттік бағдарламалардың әкімшілері бойынша 2025 жылға бюджеттік бағдарламалардың (кіші бағдарламалардың) іске асырылуы туралы есептерін осы Нұсқаулықтың 21-қосымшасына сәйкес 4-ББІА нысаны бойынша Бөрлі ауданының экономика және қаржы бөліміне ұсынылды.
Ақпараттық жүйелерді әзірлеу және пайдалану.
Бөлім қызметкерлері жұмыс барысында төмендегі ақпараттық жүйелерді пайдалану арқылы жұмыстануда: 
«Documentolog»  ақпараттық жүйе;
«Е-өтініш» азаматтадың барлық өтініштерін қабылдау және өңдеу бірыңғай платформасы;
«Е-қызмет» ықпалдастырылған ақпараттық жүйесі; 
«Enbek.kz» ықпалдастырылған ақпараттық жүйесі;
«Парус-Каз» ықпалдастырылған ақпараттық жүйесі;
«Қазынашылық- клиент» ақпараттық жүйесі;
«1С-бухгалтерия» жүйесі;
Құқықтық статистика және арнайы есепке алу жөніндегі комитетінің ҚР Бас прокуратурасының ақпараттық сервисі.
Талдау жүргізу барысында ақпараттық жүйелердің ашықтығы, қайталанбауы анықталды,  сонымен қатар жүйелерді пайдалану  кезінде сыбайлас жемқорлық тәуекелдері анықталмады.
Қызметтің ашықтығы мен жариялылығын қамтамасыз ету
Бөлім ақпараттың азаматтарға ашықтық  деңгейі мен дәрежесін арттыру үшін «Ақпаратқа қол жеткізу туралы» Заңы аясында ашықтық жоспарын бекіткен болатын.
 Жоспарға сәйкес, мемлекеттік органдар «Мемлекеттік органдар бірыңғай интернет-ресурстарының порталында» өз қызметі туралы жалпы сипаттағы ақпаратты, ағымдағы қызметі туралы, оның ішінде азаматтық бюджет,  бюджет қаражатының жұмсалуы, кадрлармен қамтамасыз етілуі, мемлекеттік қызметтердің көрсетілуі, мемлекеттік сатып алудың жүргізілуі және т. б. мәселелер бойынша ақпаратты уақытылы орналастырады.
Бөлімнің ұйымдастырушылық-басқарушылық қызметінен туындайтын өзге де мәселелер
Жеке және заңды тұлғалардың арыз-шағымдарымен жұмыс Қазақстан Республикасының 2020 жылғы 29 маусымдағы № 350 Қазақстан Республикасының Әкімшілік рәсімдік-процестік Кодексі негізінде жүргізіледі. Кәсіпкерлік бөліміне түскен барлық өтініштер Е-өтініш платформасы арқылы тіркеуден өтіп, тиісті жауап беріледі. 
2025 жылдың 01 шілдесі мен 2026 жылдың 01 шілдесі аралығындағы кезеңде аудандық кәсіпкерлік бөліміне жеке тұлғалардан -16, заңды тұлғалардан – 6, ұжымдық өтініш - 1 түсті. 
«Сыбайлас жемқорлыққа қарсы іс-қимыл» туралы өтініштер мен шағымдар түскен жоқ. Өтініштерді қабылдаудан бас тарту фактілері орын алған жоқ. 

